KIRJALLINEN KYSYMYS E-1845/02 esittäjä(t): Marco Cappato (NI) komissiolle. Tunisian kansalaisen Zuhair Yahyaouin tapaus.



Virallinen lehti nro 052 E , 06/03/2003 s. 0107 - 0107



KIRJALLINEN KYSYMYS E-1845/02 esittäjä(t): Marco Cappato (NI) komissiolle (28. kesäkuuta 2002) Aihe: Tunisian kansalaisen Zuhair Yahyaouin tapaus Tunisian poliisi pidätti Zuhair Yahyaouin 4. kesäkuuta. Tunnistamattomat siviiliasuiset poliisit veivät hänet kotiin ja takavarikoivat ilman minkäänlaista etsintälupaa hänen henkilökohtaisia atk-tietojaan. Yahyaoui on www.tunezine.com-sivujen sivustovastaava. Näillä sivuilla on kaksi on line -keskustelufoorumia ja niillä ilmestyy tiedote päivittäin. Sivuilla julkaistaan artikkeleita ja levitetään tietoa Tunisian poliittisesta tilanteesta, jota luonnehtii vapauden puute ja kaikkien presidentti Zine Ben Alin vastaisten äänien tukahduttaminen. Yahyaoui oli ensimmäisen kerran Tunisin ensimmäisen asteen tuomioistuimessa 13. kesäkuuta ja häntä syytettiin valheellisten tietojen levittämisestä ja varkaudesta. Molemmista rikoksista Yahyaouita uhkaa jopa viiden vuoden vapausrangaistus. Oikeudenkäynti jatkuu 20. kesäkuuta, eivätkä asianajajat ole vielä saaneet lupaa tavata asiakastaan. Onko komissio pyytänyt virallisesti Tunisian tasavallan suurlähettiläältä selvitystä asiasta? Jos ei ole, miksi ei? Jos on, mikä oli vastaus? Mitä komissio aikoo tehdä, jotta Tunisian hallitus saadaan takaamaan, että Tunisian viranomaiset noudattavat Zuhair Yahyaouin tapauksessa oikeutta ilmaisunvapauteen ja oikeudenmukaiseen oikeudenkäyntiin? Mitä komissio aikoo tehdä kansalaisoikeuksiin ja poliittisiin oikeuksiin kohdistuvien jatkuvien järjestelmällisten loukkauksien lopettamiseksi? Nämä loukkaukset ovat täysin EU:n ja Tunisian välisen assosiaatiosopimuksen vastaisia. Christopher Pattenin komission puolesta antamayhteinen vastauskirjallisiin kysymyksiin E-1845/02 ja P-2065/02 (26. heinäkuuta 2002) Komissio saa useista lähteistä tietoa Tunisiassa tapahtuvista ihmisoikeusrikkomuksista, mm. Zouhair Yahyaouin ja Radhia Nashraouin tapauksista. Heinäkuussa 2002 komissio otti perusihmisoikeuksien kunnioittamiseen liittyvät ongelmat varsin selväsanaisesti esiin useiden Tunisian ministerien ja korkeampien virkamiesten kanssa, joista mainittakoon Youssef Mokaddem, Tunisian ulkoministeriön valtiosihteeri. Komissio aikoo kuitenkin tutkia myös muita keinoja toimia yhdessä jäsenvaltioiden kanssa. Perinteisten diplomaattiyhteyksiensä lisäksi komissio ja Tunisian viranomaiset tekevät rahoitusyhteistyötä, joka suuntautuu entistä enemmän ihmisoikeuksien, demokratian ja oikeusvaltion periaatteiden edistämiseen. Erityistä merkitystä tämän tapauksen kannalta on Tunisian oikeuslaitoksen uudistamisohjelmalla, jota valmistellaan parhaillaan ja jolla tulee olemaan pitkällä aikavälillä huomattava merkitys. Tunisia on yksi eurooppalaisen ihmisoikeus- ja demokratia-aloitteen 29 kohdemaasta vuosina 20022004. Tunisialle määritellyistä prioriteeteista toinen on oikeuslaitoksen riippumattomuus ja oikeussuoja (riippumattomille kansalaisjärjestöille suunnattu ehdotuspyyntö julkaistaan syyskuussa 2002). Lisäksi komissiolla on tulevassa assosiaatiokomitean kokouksessa (Tunisissa 24. syyskuuta 2002) mahdollisuus jatkaa poliittista vuoropuhelua Tunisian hallituksen kanssa mm. ihmisoikeuksista ja demokratiasta.